stanford-oval/wikipedia huggingface dataset:
Roza Otunbajeva

| Roza Otunbajeva |
| --- | --- |
 Roza Otunbayeva vuonna 2011.
Kirgisian presidentti
 7.4.2010 – 1.12.2011  
Edeltäjä:  Kurmanbek Bakijev
Seuraaja:  Almazbek Atambajev
Henkilötiedot
Syntynyt: 23. elokuuta 1950 (ikä 74) Frunze, Kirgiisien SNT, Neuvostoliitto
Puoliso:  BK Sadybakasov (1963–2006)
Tiedot
Puolue:  sosiaalidemokraatit
Tutkinnot:  Moskovan valtionyliopisto
Roza Isakovna Otunbajeva (ven. Роза Исаковна Отунбаева; s. 23. elokuuta 1950 Frunze, Kirgiisien SNT, Neuvostoliitto) on kirgisialainen poliitikko, entinen ulkoministeri ja 7. huhtikuuta 2010 levottomuuksien jälkeen valtaan nousseen hallituksen johtaja. Hallitus nimesi hänet presidentiksi vuoden 2011 loppuun.
Otunbajeva valmistui Moskovan valtionyliopiston filosofian laitokselta.
Kirgisian itsenäistyessä hänet nimitettiin 1992 maan ensimmäiseksi Yhdysvaltain suurlähettilääksi. Kaksi vuotta myöhemmin hänestä tuli maan ulkoministeri presidentti Askar Akajevin nimittämänä. Kolmen vuoden kuluttua hänet nimitettiin Ison-Britannian suurlähettilääksi, jonka jälkeen hän toimi YK:n erityislähettiläänä Georgiassa.
Otunbajeva palasi Biškekiin 2004 ja muodosti Ata Dzhurt -puolueen (Isänmaa) vuoden 2005 vaaleja varten. Hänen rekisteröintinsä ehdokkaaksi kuitenkin estettiin. Akajevin tytär oli tuolloin pyrkimässä parlamenttiin samasta vaalipiiristä. Ata Dzhurt -puolue oli yksi pääryhmittymistä vuoden 2005 vallankumouksessa, jossa Akajev syrjäytettiin. Tämän jälkeen Otunbajeva toimi hetken virkaa tekevänä ulkoministerinä Kurmanbek Bakijevin nimittämänä. Parlamentti ei vahvistanut hänen nimitystään, mistä hän syytti Akajevin kannattajia.
Myöhemmin Otunbajeva alkoi arvostella myös Bakijevia, jota hän syytti edeltäjänsä korruption ja nepotismin jatkamisesta. Vuonna 2007 Otunbajeva valittiin parlamenttiin sosiaalidemokraattien riveistä.
Huhtikuussa 2010 alkaneiden levottomuuksien jälkeen presidentti Bakijev pakeni pääkaupungista 7. huhtikuuta illalla Ošiin tai Žalal-Abadiin, muttei ilmoittanut eroavansa. Otunbajevan johtama väliaikaishallitus ilmoitti ottaneensa vallan maassa ja hallitsevansa armeijaa ja rajavartiojoukkoja. Venäjän pääministeri Vladimir Putin neuvotteli 8. huhtikuuta Otunbajevan kanssa ja tarjosi Kirgisialle humanitaarista apua.
Toukokuun 19. väliaikainen hallitus antoi Otunbajevalle myös presidentinvaltuudet 31.12.2011 asti tai kunnes maassa järjestetään vaalit.
Hän ei kuitenkaan saa osallistua vuoden 2011 aikana järjestettäviin presidentinvaaleihin.
Aiheesta muualla

Kuvia tai muita tiedostoja aiheesta Roza Otunbajeva Wikimedia Commonsissa
Andy Devine

| Andy Devine> Henkilötiedot |
| --- | --- |
Koko nimi:  Peter Devine
Syntynyt: 28. helmikuuta 1942 Manchester, Lancashire, Yhdistynyt kuningaskunta
Kuollut: 27. tammikuuta 2022 (79 vuotta) Southport, Merseyside, Yhdistynyt kuningaskunta
Ammatti:  näyttelijä
Näyttelijä
Aktiivisena:  1963–2011
Merkittävät roolit:  Shadrach Dingle (Emmerdale) Bernard Thomas (Älä kerro äidille)
Aiheesta muualla
IMDb
Peter "Andy" Devine (28. helmikuuta 1942 Manchester, Lancashire – 27. tammikuuta 2022 Southport, Merseyside) oli englantilainen näyttelijä. Hänet tunnetaan parhaiten Shadrach Dinglen roolista sarjassa Emmerdale.
Nuoruus

Devine syntyi Manchesterissä vuonna 1942. 17-vuotiaana hän liittyi Yhdistyneen kuningaskunnan merivoimiin, jossa hän palveli kahdeksan vuoden ajan. Merivoimissa palvelessaan Devine sai lempinimen "Andy", samannimisen amerikkalaisen näyttelijän mukaan. Jätettyään merivoimat Devine muutti Australiaan saatuaan sieltä töitä.
Ura

Devine teki ensiesiintymisensä näyttelijänä sivuroolissa televisiosarjassa Maigret vuonna 1963. Varsinaisesti Devinen näyttelijänura alkoi vasta vuonna 1980, kun hän pyrki ja tuli valituksi australialaiseen teatteriin. 1980-luvulla hänellä oli myös muutamia pieniä rooleja australialaisissa televisiosarjoissa.
1990-luvulla Devine muutti takaisin Englantiin, jossa hän jatkoi näyttelijänuraansa. Hän esiintyi brittitelevisiossa aluksi pienissä sivurooleissa, kuten toimittajana sarjassa Epäilyksen polttopiste sekä valokuvaajana sarjassa Coronation Street. Vuosina 1998–2000 Devinellä oli vakituinen rooli sarjassa Älä kerro äidille, jossa hän esitti Bernard Thomasia.
Vuonna 2000 Devine aloitti tunnetuimmassa roolissaan alkoholisti Shadrach Dinglenä saippuasarjassa Emmerdale. Kaksi vuotta aiemmin hän oli esiintynyt samassa sarjassa rugbyvalmentajan roolissa. Devine esiintyi sarjassa vuoteen 2010 asti, jolloin hänen hahmonsa kuoli alkoholisminsa seurauksena.
Kuolema

Devine kuoli keuhkokuumeeseen 79-vuotiaana Southportin sairaalassa 27. tammikuuta 2022. Hän oli ollut sairaalassa hoidettavana kaatumisen vuoksi.
Saint John

Saint John, St. John tai St John voi viitata seuraaviin asioihin:
Paikat

Saint John, kaupunki New Brunswickissä, Kanadassa
Saint Johnin lentoasema, Saint Johnin lentoasema, New Brunswickissä, Kanadassa
Saint John, joki New Brunswickissä, Kanadassa
Saint-Jean-sur-Richelieu, tunnetaan englanniksi myös nimellä St. John
St John, paikkakunta Englannissa
St. John, kunta Indianassa
St. John, kaupunki Kansasissa
St. John, kaupunki Missourissa
St. John, kaupunki Pohjois-Dakotassa
Saint John, Austinin kaupunginosa
St. John, paikkakunta Texasissa
St. John, kaupunki Washingtonissa
St. John, paikkakunta Wisconsinissa
Saint John, saari Yhdysvaltain Neitsytsaarilla
Saint John, Antiguan ja Barbudan alue
Saint John, Barbadosin alue
Saint John, Dominican alue
Saint John, Grenadan alue
Saint John, Jerseyn alue
San Ġwann, kunta Maltalla (tunnetaan myös nimellä Saint John)
Henkilöitä

Austin St. John, oik. Jason Geiger (s. 1975), yhdysvaltalainen kamppailulajien taitaja
Ian St. John (1938–2021), skotlantilainen jalkapalloilija
Jill St. John (s. 1940), yhdysvaltalainen näyttelijä
Jon St. John (s. 1960), yhdysvaltalainen ääninäyttelijä
Kristoff St. John (1966–2019), yhdysvaltalainen näyttelijä
Lara St. John (s. 1971), kanadalainen viulisti
Mark St. John, oik. Mark Leslie Norton (1956–2007), yhdysvaltalainen kitaristi
Mia St. John (s. 1967), yhdysvaltalainen nyrkkeilijä, malli, yrittäjä ja taekwondoin
Patricia St. John (1919–1993), englantilainen kirjailija
Stewart St. John, yhdysvaltalainen televisiokäsikirjoittaja, ohjaaja ja tuottaja
Muuta

St. John, yhdysvaltalainen vaateyhtiö
St. John, kraatteri Kuussa
St. John Publications, yhdysvaltalainen kustannusyhtiö
Deacon St John, Days gone-pelin päähenkilö
Apóstolos Véllios

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. tammikuuta 1992
Syntymäpaikka: Thessaloniki, Kreikka
Pelipaikka: hyökkääjä
Pituus: 191 cm
Seura
Seura: FC Vestsjælland (lainalla Lierse SK:sta)
Pelinumero: 9
Junioriseurat
2008: Iraklis FC
Seurat
| Vuodet | Seura | O | (M) |
| 2008-2011 | Iraklis FC | 22 | (4) |
| 2011-2014 | Everton FC | 22 | (3) |
| 2014 | → Blackpool FC (laina) | 2 | (0) |
| 2014- | Lierse SK | 13 | (1) |
| 2015- | → FC Vestsjælland (laina) | 10 | (1) |
Maajoukkue
| 2008-2009 | Kreikka U17 | 3 | (0) |
| 2009-2011 | Kreikka U19 | 16 | (9) |
| 2011-2014 | Kreikka U21 | 24 | (4) |
 Seurajoukkueuran tilastot kattavat vain kansalliset sarjat, päivitetty 9. toukokuuta.  Maajoukkueuran tilastot päivitetty 9. toukokuuta 2015.
Apóstolos Véllios (kreik. Απόστολος Βέλλιος, s. 8. tammikuuta 1992) on kreikkalainen jalkapalloilija, joka edustaa Tanskan Superliigassa pelaavaa FC Vestsjællandia lainasopimuksella Jupiler Pro Leaguen Lierse SK:sta. Véllios on pelipaikaltaan keskushyökkääjä.
Ura > Seurajoukkueura

Véllios aloitti ammattilaisuransa Iraklis FC:ssä kotikaupungissaan Thessalonikissa. Talvella 2011 hän siirtyi Valioliigan Everton FC:hen. Hän teki debyyttinsä joukkueessa huhtikuussa 2011 Aston Villaa vastaan. Saman vuoden syyskuussa hän teki ensimmäisen Valioliiga-maalinsa Wigan Athleticia vastaan. Hän teki myöhemmin Chelsea FC:tä vastaan maalin oltuaan kentällä vain 18 sekuntia. Vuonna 2014 hän siirtyi kauden loppuun kestävälle lainalle Mestaruussarjan Blackpool FC:hen.
Heinäkuussa 2014 Véllios siirtyi Belgian Jupiler Pro Leaguen Lierse SK:hon, jossa hän pelasi syyskauden 2014 aikana 13 ottelua tehden yhden maalin. Tammikuussa 2015 hän siirtyi lainalla Tanskan Superliigan FC Vestsjællandiin.
Ura > Maajoukkueura

Véllios on pelannut Kreikan eri nuorisomaajoukkueissa. Vuodet 2011-2014 hän pelasi alle 21-vuotiaiden maajoukkueessa, jossa hän pelasi 24 ottelua tehden niissä neljä maalia.
Käännös suomeksi
Association sportive Cail Denain Voltaire Porte du Hainaut

| ASC Denain-Voltaire PH |
| --- | --- |
Liiga:  LNB Pro B
Perustettu:  1947
Areena:  Salle Jean Degros
Kotipaikka:  Denain, Ranska
Värit:           
Mestaruudet:  Ranskan mestaruus vuonna 1965
Kotisivu:  
Association sportive Cail Denain Voltaire Porte du Hainaut on ranskalainen koripalloseura Denainin kaupungista.
Seura tunnetaan myös nimellä AS Denain-Voltaire. Se syntyi vuonna 1947, jolloin paikallisen Voltairen koulun koripallosta innostunut opettaja pystytti korit koulun pihaan. Seura voitti Ranskan Cupin mestaruuden vuonna 1960 ja Ranskan liigan mestaruuden vuonna 1965. Joukkue koostui tuolloin pitkälti Voltairen koulun käyneistä pelaajista. AS Denain-Voltaire putosi vuonna 1978 päättyneen kauden jälkeen alemmalle tasolle, eikä sen jälkeen pelannut korkeimmalla tasolla. Seura voitti vielä toistamiseen Ranskan Cupin vuonna 1985, mutta tuolloin (1982–1995) cup pelattiin amatööriturnauksena, johon korkeimmalla tasolla pelaavat joukkueet eivät osallistuneet. Nykyään seura pelaa toiseksi korkeimmalla sarjatasolla.
Saavutukset

Ranskan mestaruus: 1965
Ranskan cupin mestaruus: 1960, 1985 (amatööriturnaus)
LNB Pro B mestaruus: 1960, 1964
Leaders Cup de basket-ball Pro B mestaruus 2018
Seurassa pelanneita

Hervé Dubuisson
Isaïa Cordinier
Jeb Ivey
Aiheesta muualla

Kuvia tai muita tiedostoja aiheesta Association sportive Cail Denain Voltaire Porte du Hainaut Wikimedia Commonsissa
Ares (DC Comics)

| Ares |
| --- | --- |
Luoja(t):  Charles Moulton
Kustantamo:  DC Comics
Ensiesiintyminen:  Wonder Woman nro 1 (kesä 1942)
Henkilötiedot
Oikea nimi:  Ares
Status:  Sodan jumala
Pituus:  330 cm
Paino:  754 kg
Henkilöllisyydet:  Mars God of Conflict God of the Dead God of War Ruler of the Underworld Ari Buchanan Ares Buchanan
Voimat:  Kuolematon yli-inhimillisen vahva
Suhteet
Sukulaiset:  Zeus (isä) Hera (äiti) Poseidon (setä) Hades (setä) Hestia (täti) Demeter (täti) Hefaistos (veli) Deimos (poika) Fobos (poika) Lycus (poika) Eris (poika) Harmonia (tytär) Lyta (tytär) Apollo (velipuoli) Hermes (velipuoli) Dionysus (velipuoli) Herkules (velipuoli) Athene (siskopuoli) Artemis (siskopuoli) Afrodite (siskopuoli) Persefone (siskopuoli) Eileithyia (siskopuoli) Hebe (siskopuoli) Cassandra Sandsmark (siskopuoli) Cronus (isoisä) Rhea (isoäiti) Gaia (isoisoäiti) Uranos (isoisoisä) Kirke (entinen vaimo)
Ares on DC Comicsin kustantama sarjakuvahahmo ja Ihmenaisen vihollinen, jonka loi Charles Moulton. Hahmo teki ensiesiintymisensä Wonder Woman -sarjakuvan ensimmäisessä numerossa, vuonna 1942.
Hahmo perustuu samannimiseen kreikan mytologiassa esiintyvään hahmoon. Ares on sodan jumala ja Ihmenaisen yksi päävastuksista. Hahmo esiintyi ensimmäisessä numerossa nimellä Ares, mutta seuraavassa numerossa käytettiin nimeä Mars Hahmo esiintyi nimellä Mars aina vuoden 1987 alkuun asti, jolloin helmikuussa 1987 nimi muutettiin takaisin Arekseksi George Pérezin päätöksellä, joka palautti hahmon kreikkalaisnimen luodessaan Ihmenaisen sarjakuvakonseptin uusiksi. Sitä ennen hahmon luonne ja fyysinen olemus muuttuivat eri käsikirjoittajien ja kuvittajien käsittelyssä. Areksella on ollut historiansa aikana kahdenlainen ulkomuoto, joista yksi on lihaksikas vaaleahiuksinen mies 2000-luvun vaatetuksella, punaisineen silmineen ja arpeutuneella ylävartalolla. Toinen versio on ollut demoninen kreikkalaissotilas yllään sinimusta taisteluhaarniska. Lisäksi Areksen kasvot olivat usein piilossa kypärän alla.
Dark Nights: Metal sarjakuvassa paljastuu, että yksi seitsemästä Dark Knightsista, The Merciless oli omassa maailmassaan taistellut Aresia vastaan ja oli kukistanut Aresin tämän kypärän avulla, mutta kypärä oli korruptoinut hänet ja muuttanut hänet pahaksi.
Muissa medioissa > Televisiossa

Ares esiintyi Justice League Unlimitedin jaksossa "Hawk and Dove", jossa hahmon äänenä toimi Michael York. Aresin ulkonäkö perustui alkuperäisen sarjakuvan versioon. Sarjassa Ares teettää Hephaestusilla Annihilator-haarniskan, joka saa lisää energiaa väkivallasta. Hän käyttää asua hyväkseen pahentaessaan Pohjois- ja Etelä-Kaznian välistä sotaa. Ares liittyi itäiselle puolelle sotimaan, jonka myötä hän voisi vallata molemmat alueet itselleen. Ihmenainen, sekä Hawk ja Dove puuttuivat maiden väliseen sotaan ja löysivät Annihilatorin heikkouden, jonka ansiosta he kukistivat Aresin.
Ares esiintyi vuoden 2015 nettisarjassa DC Super Hero Girls, jossa häntä ääninäytteli Fred Tatasciore. Jaksossa "The Ares Up There" Ares saapui Themysciraan nuhdellakseen Hippolytaa, ettei häntä oltu kutsuttu mukaan Party of Plenty juhliin. Ares aiheutti hämminkiä kunnes Hippolyta kertoi Dianalle Harmonian amuletista, jolla Ares voidaan rauhoittaa. Aresin taistellessa Dianaa ja Terästyttöä vastaan, Harley Quinn onnistui saamaan amuletin Aresin kaulaan ja Ares rauhoittui ja pyysi tekojaan anteeksi palaten takaisin kotiinsa. Myöhemmin jaksossa "Fresh Ares" Ares saapui Metropolisiin, jossa hän hengaili Dianan ja tämän ystävien kanssa, kunnes Kissanainen varasti Aresin amuletin ja Ares palasi takaisin pahaksi ja alkoi tuhota rakennuksia taistellen supersankarityttöjä vastaan, kunnes Kissanainen palautti amuletin Aresille, joka rauhoittui ja palasi takaisin hyväksi pyytäen anteeksi tekojaan. Aresin kysyttyä Dianalta miksi hän auttoi häntä hän vastasi, että perheet ovat sitä varten.
Ares esiintyi cameo-roolissa Harley Quinn animaatiosarjan jaksossa "Bachelorette", jossa hänet nähtiin tanssimassa Hedonikka nimisellä saarella Themysciraa vastapäätä.
Muissa medioissa > Elokuvat

Ares oli päävihollinen vuonna 2009 animaatioelokuvassa Wonder Woman, jossa hahmon äänenä toimi Alfred Molina. Hahmo oli pitkin elokuvaa sekoitus eri aikakauden sarjakuvaversioistaan. Sillä oli poikkeuksellisesti pitkät hopeiset hiukset. Ihmenainen onnistui lopulta kukistamaan Aresin mestaamalla tämän.
Vuonna 2017 ilmestyneessä ja DC Extended Universeen sijoittuvassa näytellyssä elokuvassa Wonder Woman Aresta näytteli David Thewlis. Areksen väitettiin turmelleen ihmiskunnan ja hän surmasi muinoin kaikki Olympolaiset jumalat. Mutta Zeus kukisti hänet viimeisillä voimillaan ja jätti amatsoneille miekan nimeltä ”Jumalantappaja”, jolla Ares voitaisiin surmata mikäli hän joskus palaisi. Ensimmäisen maailmansodan aikaan hän oli soluttautunut Brittiläisen imperiumin sotakabinettiin peitenimellä ”Sir Patrick Morgan”, joka esitti aikovansa solmia aselevon Saksan keisarikunnan ja ympärysvaltojen välille, mutta pyrki salaa järjestämään asian niin että saksalaiset hyökkäisivät aselevosta huolimatta ja kuinka kumpikin osapuoli lopulta tuhoaisi toisensa. Kenraali Erich Ludendorffin kuoleman jälkeen hän paljastaa itsensä Dianalle ja tuhoaa tämän miekan, minkä jälkeen hän paljastaa Dianan olevan Zeuksen tytär ja todellinen ”Jumalantappaja”. Hän paljastaa ihmisten itse aloittaneen sodan ja yrittää suostutella Dianan auttamaan ihmisten tuhoamisessa ja maailman palauttamisessa paratiisiksi. Diana kuitenkin uskoo, että rakkaus ja välittäminen ovat väkivallan sijasta oikea keino lopettaa sodat ja käyttää voimiaan iskeäkseen Areksen salamat voimistettuina takaisin tätä kohti ja tappaen tämän.
Stunttinäyttelijä Nick McKinless näytteli Aresta elokuvan Justice League takaumakohtauksessa ja hänelle lisättiin digitaalisesti Thewlisin kasvot. Mutta Thewlis kreditoitiin hahmon näyttelijäksi lopputeksteissä. Elokuvassa Ares ja muut Olympolaiset jumalat auttoivat vuosituhansia sitten amatsoneja, atlantislaisia, ihmisiä ja Vihreitä Lyhtyjä pysäyttämään Steppenwolfin ja parademoneiden hyökkäyksen Maahan. Elokuvan pidennetyssä ohjaajan versiossa Zack Snyder’s Justice League Ares onnistui kukistamaan nuoren Darkseidin taistelussa.
Muissa medioissa > Videopelit

Ares esiintyy vuonna 2010 pelissä DC Universe Online, mutta ei ole pelattavana hahmona.
Ares on pelattavana hahmona pelissä Injustice: Gods Among Us, jossa häntä ääninäyttelee J. G. Hertzler.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2004 | Michael York | Justice League Unlimited |  |  |
| 2009 | Alfred Molina |  | Wonder Woman |  |
| 2017 2021 | David Thewlis |  | Wonder Woman Justice League Zack Snyder’s Justice League |  |
Ares (raketti)

Saturn V, avaruussukkula, Ares I, Ares IV ja Ares V kokovertailussa.
Ares I ja Ares V ovat Yhdysvaltain avaruushallinnon NASAn suunnittelemia uuden sukupolven kantoraketteja. Nimi "Ares" on lainattu kreikkalaisen mytologian sodan jumalalta (Vrt. Mars Rooman mytologiassa.)
Avaruussukkulan korvaajan moottorit

Ares-raketit kehitys alkoi osana presidentti George W. Bushin aloittamaa Project Constellation - ohjelmaa. Ares-raketit ovat Orion-avaruusaluksen maasta nostava propulsiojärjestelmä.
Vuonna 2009 viisi suurta yhdysvaltalaista avaruuteknologioyhtiötä varoittivat, että jos Ares V-rakettiin ja Altair-kuulaskeutujaan ei panosteta lisää verovaroja, ne menettävät viiden vuoden aikana 10 000 työpaikkaa. Yhtiöt ovat Boeing, Lockheed Martin, ATK, Pratt & Whitney Rocketdyne ja United Launch Alliance.  Vastineena tähän NASA maksaa vuoden 2006 jälkeisistä suunnittelumuutoksista mm. Orion-kapselin suunnittelukonsortiolle lisämaksuja.
Ares I

Raketeista pienimpää Ares I:tä käytetään Orion-miehistökapselin laukaisuun eli se toimisi suunniteltujen miehitettyjen kuulentojen lisäksi myös liikenteessä ISS-asemalle.
Ares I-raketin ensimmäisenä rakettivaiheena on nykyisen Avaruussukkulan käyttämä kiinteää polttoainetta käyttävä apuraketti. Ares I:n toinen rakettivaihe on nestemäistä ajoainetta käyttävä. Hyötykuorma on Orion-miehistökapseli.
Ares IV

Suunnitteilla oli myös Ares IV , joka olisi ollut järeä miehitetty kantoraketti. Raketissa hyödynnetään Ares V-raketin 1. vaihe apuraketteineen, ja Ares 1-raketin 2-vaihe, ja lastina Orion-miehistökapseli.
Ares IV-raketin kaavailtuja käyttökohteita olisi ollut miehitetty lento kuun ympäri ilman kuulaskeutujaa (Vrt. Apollo 8) tai Orion/Altair-kuualuksen mahdollinen pelastuslento. (Vrt. Skylab Rescue) Myöhemmin Ares IV kuitenkin peruttiin.
Ares V

Suurin Ares-raketti, Ares V, joka on kooltaan liki Saturn V-raketin kokoinen, on suunniteltu järeän rahdin kantoraketiksi. Sitä voidaan käyttää suurten avaruusasemanosien nostamiseen matalalle kiertoradalle, suurten satelliittien nostamiseen geostationäärille kiertoradalle tai avaruusalusten ja luotaimien lähettämiseksi kohti muita taivaankappaleita. Ares V sisältää kaksi avaruussukulan käyttämää kiinteää apurakettia, 1. vaiheen joka koostuu avaruussukkulan polttoainesäiliötä suuremmasta polttoainesäiliöstä sekä viidestä uudesta RS68-rakettimoottorista, sekä 2. vaiheen joka pohjautuu Saturn V-raketin 3. vaiheeseen. Ares V tulee valmistuessaan kilpailemaan maailman järeimmän koskaan rakennetun raketin tittelistä kuulennoilla käytetyn Saturn V-raketin kanssa; molempien kapasiteetiksi LEO-kietoradalle on ilmoitettu sama 118 tonnia.
Arttu Heikkinen

| Arttu Heikkinen> Henkilötiedot |
| --- | --- |
Syntynyt: 5. maaliskuuta 1993 (ikä 31) Kuhmo, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  190 cm
Paino:  95 kg
Seura
Seura:  Pelicans
Sarja:  SM-liiga
Pelinumero:  29
Pelaajaura
Pääsarjaura:  2016–
Aik. seurat:  Hokki (Mestis) KooKoo (Mestis) Peliitat (Mestis)
Arttu Heikkinen (s. 5. maaliskuuta 1993 Kuhmo) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan vasen laitahyökkääjä. Jatkoaika.com -sivusto on luonnehtinut Heikkistä fyysiseksi energiahyökkääjäksi, joka tekee tilaa ketjukavereilleen.
Ura > Seuraura

Heikkinen on Kuhmon Kivan kasvatti. Hän siirtyi kesken kauden 2007–2008 jo kaksi vuotta alaikäisenä Sotkamon Kiekon B-nuoriin. Kaudeksi 2008–2009 15-vuotias Heikkinen siirtyi Oulun Kärppien C-nuoriin. Kauden 2010–2011 päätteeksi hän voitti B-nuorten SM-hopeaa. Kaudella 2011–2012 Heikkinen debytoi miesten peleissä pelattuaan Kärppien A-nuorista kaksi ottelua lainalla Suomi-sarjajoukkue JHT Kalajoessa. Kaudella 2012–2013 hän oli pudotuspeleissä Kärppien paras pistemies Saku Mäenalasen ja Joona Vareksen kanssa tehoilla 2+5=7.
Kaudeksi 2013–2014 Heikkinen siirtyi vuoden mittaisella sopimuksella Mestis-joukkue Kajaanin Hokkiin. Hänen tulokaskautensa toi 44 runkosarjaottelussa tehot 11+17=28 ja yhdeksässä playoff-ottelussa neljä maalia. Heikkinen voitti runkosarjassa Hokin sisäisen tehotilaston lukemalla +13. Hänet valittiin Mestiksen joulukuun 2013 kuukauden tulokaspelaajaksi. Kaudeksi 2014–2015 Heikkinen siirtyi päävalmentaja Petri Mattilan vanavedessä KooKoon riveihin. Hän voitti kauden päätteeksi Mestis-hopeaa.
Heikkinen siirtyi kaudeksi 2015–2016 vuoden mittaisella sopimuksella Heinolan Peliittoihin. Hänen kautensa jäi loukkaantumisten vuoksi kuitenkin vain 20 ottelun mittaiseksi. Kaudella 2016–2017 Heikkinen debytoi myös Peliittojen yhteistyöjoukkue Pelicansissa, SM-liigassa. Hän teki liigadebyyttinsä 29. lokakuuta 2016 Tampereen Ilvestä vastaan. Heikkinen sai ottelussa jääaikaa 7.51 minuuttia. Hän teki ottelussa myös liigauransa avausmaalin ensimmäisellä laukauksellaan. Heikkinen vakiinnutti paikkansa Pelicansissa ja siirtotakarajalla hänen kerrottiin jäävän loppukaudeksi joukkueen vahvuuteen. Heikkisen tulokaskausi SM-liigassa toi 43 runkosarja- ja viidessä playoff-ottelussa tehot 3+2=5. Helmikuussa 2017 Heikkinen teki Pelicansin kanssa kevääseen 2018 ulottuvan ja yhden optiovuoden sisältävän SM-liigasopimuksen.
Kaudella 2017–2018 Heikkinen pelasi loukkaantumisen vuoksi runkosarjassa vain 22 ottelua.
Ura > Maajoukkueura

Heikkinen pelasi alle 18-vuotiaiden Ivan Hlinkan muistoturnauksessa vuonna 2010. Hän pelasi myös World U-17 Hockey Challengessa vuonna 2010, jolloin Heikkinen voitti Suomen sisäisen syöttöpörssin neljällä syöttöpisteellään. Hän on toiminut myös alle 17-vuotiaiden maajoukkueen varakapteenina. Yhteensä Heikkinen on pelannut neljä nuorten ja 27 poikien maaottelua.
Robert Schuman

| Robert Schuman |
| --- | --- |

Ranskan pääministeri
 24. marraskuuta 1947 – 26. heinäkuuta 1948  
Presidentti:  Vincent Auriol
Edeltäjä:  Paul Ramadier
Seuraaja:  André Marie
 5. syyskuuta 1948 – 11. syyskuuta 1948  
Edeltäjä:  André Marie
Seuraaja:  Henri Queille
Euroopan parlamentin puhemies
 1958-1960  
Edeltäjä:  Hans Furler
Seuraaja:  Hans Furler
Ranskan ulkoministeri
 1948-1953  
Edeltäjä:  Georges Bidault
Seuraaja:  Georges Bidault
Ranskan oikeusministeri
 1955-1956  
Edeltäjä:  Emmanuel Temple
Seuraaja:  François Mitterrand
Henkilötiedot
Syntynyt: 29. kesäkuuta 1886 Luxembourg
Kuollut: 4. syyskuuta 1963 (77 vuotta) Scy-Chazelles, Moselle
Kansalaisuus:  saksalainen (1886–1919) ranskalainen (1919–)
Ammatti:  asianajaja
Arvonimi: Kunnianarvoisa
Tiedot
Puolue:  Mouvement Républicain Populaire
Uskonto:  katolilaisuus
 Nimikirjoitus
Aiheesta muualla
www.robert-schuman.com
Robert Schumanin postimerkki
Robert Schuman, koko nimeltään Jean-Baptiste Nicolas Robert Schuman, (29. kesäkuuta 1886 Luxemburg – 4. syyskuuta 1963 Scy-Chazelles, Moselle, Ranska) oli syntyperältään luxemburgilais-ranskalainen poliitikko. Hän oli Ranskan pääministeri 1947–1948. Häntä pidetään yhtenä Euroopan unionin perustajista.